Tradicije a nałogi
Tradicije a nałogi su wjeraški a bytostne wurazy serbskeje kultury – ale nic jadnučke. Nejwěcej rozšyrjone nałogi w Dolnej Łužycy su zapust a camprowanje, jatšowny wogoń, stajanje majskego boma, tak teke łapanje kokota. Toś te nałogi su wusko zwězane z pśirodu su zwětšego tatańskego pochada a su po wěrje našych prědownikow dejali zymu wugnaś a płodnosć powušyś.
W Chóśebuzu swěśe se toś te nałogi wosebnje w takich měsćańskich źělach, kěnž maju wejsańsku strukturu ako na pśikład w Strobicach, Zaspach, Škodowje, Žylowku, Dešanku, Depsku, Rogoznje abo w Žylowje. Wosebnosć jo teke zapustowy pśešěg Dolnoserbskego gymnaziuma pśez centrum města, kotaryž gymnaziasty w lěśu 2006 k 20. razoju pśewjedu.
W našej zarědowańskej pratyji namakaśo kulturne porucenja Serbow.
bos_Latn szl_Latn szl_Latn szl_Latn